CELEX: 32006D0016
Language: fi
Date: 2006-01-05 00:00:00
Title: 2006/16/EY: Komission päätös, tehty  5 päivänä tammikuuta 2006 , neuvoston direktiivin 88/407/ETY liitteen B ja päätöksen 2004/639/EY liitteen II muuttamisesta siltä osin kuin on kyse naudansukuisten kotieläinten siemennesteen tuontia koskevista edellytyksistä  (tiedoksiannettu numerolla K(2005) 5840) (ETA:n kannalta merkityksellinen teksti)

17.1.2006   
            
            
               FI
            
            
               Euroopan unionin virallinen lehti
            
            
               L 11/21
            
         KOMISSION PÄÄTÖS,
   tehty 5 päivänä tammikuuta 2006,
   neuvoston direktiivin 88/407/ETY liitteen B ja päätöksen 2004/639/EY liitteen II muuttamisesta siltä osin kuin on kyse naudansukuisten kotieläinten siemennesteen tuontia koskevista edellytyksistä
   (tiedoksiannettu numerolla K(2005) 5840)
   (ETA:n kannalta merkityksellinen teksti)
   (2006/16/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY (1) ja erityisesti sen 10 artiklan 2 kohdan ensimmäisen alakohdan, 11 artiklan 2 kohdan ja 17 artiklan toisen kohdan,
   sekä katsoo seuraavaa:
   
               (1)
            
            
               Neuvoston direktiivillä 2003/43/EY (2) muutettiin direktiiviä 88/407/ETY, minkä vuoksi oli tarpeen laatia uudelleen ne komission päätökset, joissa käsitellään naudansukuisten kotieläinten siemennesteen yhteisöön tapahtuvassa tuonnissa sovellettavia eläinten terveyttä koskevia edellytyksiä.
            
         
               (2)
            
            
               Komissio teki tämän vuoksi 6 päivänä syyskuuta 2004 naudansukuisten kotieläinten siemennesteen tuontia koskevista edellytyksistä päätöksen 2004/639/EY (3), jossa kootaan yhteen säädökseen naudansukuisten kotieläinten siemennesteen tuontia koskevat säännöt.
            
         
               (3)
            
            
               Ongelmia on kuitenkin syntynyt tuotaessa naudan siemennestettä kolmansista maista, sillä direktiivin 88/407/ETY liitteessä B ja päätöksen 2004/639/EY liitteessä II on virheellisiä tietoja tai niistä puuttuu tietoja, minkä vuoksi liitteet olisi muutettava vastaavasti.
            
         
               (4)
            
            
               Jotta taloudelliset toimijat voisivat mukautua tässä päätöksessä asetettuihin uusiin edellytyksiin, on asianmukaista säätää siirtymäkaudesta, jonka aikana yhteisöön voidaan tuoda tietyin edellytyksin sellaista naudansukuisten kotieläinten siemennestettä, joka täyttää ennen tämän päätöksen soveltamispäivää sovellettavassa eläinlääkärintodistusmallissa asetetut edellytykset.
            
         
               (5)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätöksen 88/407/ETY liite B tämän päätöksen liitteen I mukaisesti.
   2 artikla
   Korvataan päätöksen 2004/639/EY liite II tämän päätöksen liitteellä II.
   3 artikla
   Jäsenvaltioiden on 31 päivänä maaliskuuta 2006 päättyvän siirtymäkauden aikana sallittava naudansukuisten kotieläinten siemennesteen tuonti edellyttäen, että
   
               a)
            
            
               kyseinen siemenneste täyttää päätöksen 2004/639/EY liitteessä II esitetyssä eläinlääkärintodistusmallissa, jota sovellettiin ennen tämän päätöksen soveltamispäivää, asetetut edellytykset; ja
            
         
               b)
            
            
               siemennesteen mukana seuraa asianmukaisesti täytetty todistus.
            
         4 artikla
   Tätä päätöstä sovelletaan 1 päivästä tammikuuta 2006.
   5 artikla
   Tämä päätös on osoitettu kaikille jäsenvaltioille.
   
      Tehty Brysselissä 5 päivänä tammikuuta 2006.
      
         
            Komission puolesta
         
         Markos KYPRIANOU
         
            Komission jäsen
         
      
   
   
      (1)  EYVL L 194, 22.7.1988, s. 10. Direktiivi sellaisena kuin se on viimeksi muutettuna komission päätöksellä 2004/101/EY (EUVL L 30, 4.2.2004, s. 15).
   
      (2)  EUVL L 143, 11.6.2003, s. 23.
   
      (3)  EUVL L 292, 15.9.2004, s. 21. Päätös sellaisena kuin se on muutettuna päätöksellä 2005/290/EY (EUVL L 93, 12.4.2005, s. 34).
   
      LIITE I
      Korvataan direktiivin 88/407/ETY liitteessä B olevan I luvun 1 jakson d alakohdan toinen alakohta seuraavasti:
      
         ”Toimivaltainen viranomainen voi antaa luvan d alakohdassa tarkoitettujen tutkimusten suorittamiseen karanteenitiloissa kerätyistä näytteistä. Tällöin a alakohdassa tarkoitettu karanteeni ei voi alkaa ennen näytteidenottopäivää. Jos jokin d alakohdassa mainituista kokeista kuitenkin antaa positiivisen tuloksen, kyseinen eläin on viipymättä poistettava eristystiloista. Jos kyseessä on ryhmäeristys, a alakohdassa tarkoitettu karanteeni ei voi alkaa muiden eläinten osalta ennen kuin positiivisen näytteen antanut eläin on poistettu.”
      
   
   
      LIITE II
      
         
            ”LIITE II
            Eläinlääkärintodistusmallit tuontia varten
            1   OSA
            TUONTIIN TARKOITETTU NAUDANSUKUISTEN KOTIELÄINTEN SIEMENNESTE, JOKA ON KERÄTTY NEUVOSTON DIREKTIIVIN 88/407/ETY, SELLAISENA KUIN SE ON MUUTETTUNA DIREKTIIVILLÄ 2003/43/EY, MUKAISESTI
            Seuraavaa todistusmallia sovelletaan tuotaessa siemennestettä, joka on kerätty neuvoston direktiivin 88/407/ETY, sellaisena kuin se on muutettuna direktiivillä 2003/43/EY, mukaisesti.
            
               
            
               
            
               
            2   OSA
            NAUDANSUKUISTEN KOTIELÄINTEN SIEMENNESTE, JOKA ON KERÄTTY, KÄSITELTY JA VARASTOITU ENNEN 31 PÄIVÄÄ JOULUKUUTA 2004 JA JOKA ON TARKOITETTU TUONTIIN 1 PÄIVÄSTÄ TAMMIKUUTA 2005 NEUVOSTON DIREKTIIVIN 2003/43/EY 2 ARTIKLAN 2 KOHDAN MUKAISESTI
            Seuraavaa todistusmallia sovelletaan 1 päivästä tammikuuta 2005 tuotaessa sellaisen naudansukuisten kotieläinten siemennesteen varastoja, joka on kerätty, käsitelty ja varastoitu ennen 31 päivää joulukuuta 2004 aiemmin neuvoston direktiivissä 88/407/ETY vahvistettujen vaatimusten mukaisesti ja joka tuodaan yhteisöön kyseisen päivän jälkeen direktiivin 2003/43/EY 2 artiklan 2 kohdan mukaisesti.